Jizzaxda "Kia K5" va "Nexia-2" to`qnashishi oqibatida 8 kishi vafot etdi

Kecha, 13 mart kuni Jizzaxda Kia K5 va Nexia-2 avtomobillari ishtirokida yo`l-transport hodisasi yuz berdi. Oqibatda 8 kishi vafot etgan. Bu haqda viloyat Ichki ishlar boshqarmasi Matbuot xizmati xabar berdi.
Qayd etilishicha, voqea 13 mart kuni soat taxminan 14:50 da Zomin tumani Dashtobod shahri hududidan o`tuvchi Dashtobod – Zomin – Supa – Baxmal – G`allaorol 4R-40 yo`lining 2-kilometrida sodir bo`lgan. Mazkur yo`lda Kia K5 va Nexia-2 avtomobillari bir-biri bilan to`qnashgan.
Oqibatda YTH ishtirokchilaring 2 nafari voqea joyida hamda 6 nafari shifoxonada vafot etgan. Kia K5 haydovchisi I.A. tan jarohatlari bilan Zomin tumani tibbiyot birlashmasining jonlantirish bo`limiga yotqizilgan. 
Xabarga ko`ra, holat yuzasidan Jizzax viloyati IIB huzuridagi tergov boshqarmasi tomonidan O`zbekiston Respublikasi Jinoyat kodeksining 266-moddasi 3-qismi “a” bandi bilan jinoyat ishi qo`zg`atilib, tergov harakatlari olib borilmoqda.